Sajtóközlemény

A törökszentmiklósi Hunyadi Mátyás Magyar-Angol Két Tanítási Nyelvű Általános Iskola infrastrukturális fejlesztése – EFOP-4.1.2-17-2017-00058

**A Karcagi Tankerületi Központ sikeresen pályázott az Emberi Erőforrás Fejlesztési Operatív Program keretében a törökszentmiklósi Hunyadi Mátyás Magyar-Angol Két Tanítási Nyelvű Általános Iskola infrastrukturális fejlesztésére. A Magyar Állam és az Európai Unió támogatásával 470,48 millió forintból újulhat meg az érintett köznevelési intézmény.**

A 2018. december 31-ig megvalósuló fejlesztés révén egy olyan minőségi és befogadó oktatási környezet kerül kialakításra, ahol az intézmény diákjai a modern kor elvárásainak megfelelő nevelésben-oktatásban részesülhetnek. A projekt nemcsak a diákok életét befolyásolja pozitívan, de a pedagógusok számára is megteremti a méltányos oktatási feltételeket. A beruházás során emeletráépítéssel az ellátandó tanulói létszámnak megfelelő számú, korszerűen felszerelt tanterem, kiscsoportos foglalkozásra alkalmas terem kialakítása mellett nyelvi labor, természettudományos, művészetoktatási és informatikai szaktanterem, iskolai könyvtár, kiszolgáló helyiségek is ki- és átalakításra kerülnek. Az épület üzemeltetésének költséghatékonyabbá tételét energetikai beruházás keretében fűtéskorszerűsítés segíti. A magas színvonalú humánerőforrás munkájának támogatását szolgáló taneszközbeszerzések is megvalósulnak a pályázat keretein belül.